**Құнды семинар – тиімді тәжірибе**

2023 жылдың 16 ақпан күні Павлодар қаласының № 29 ЖОББМ базасында Павлодар облысының білім беруді дамытудың инновациялық орталығының әдіскерлерінің сүйемелдеуімен, қала және аудан мектептерінің ынтымақтастығы шеңберінде, сондай-ақ Павлодар ауданы педагогтары қауымдастығының жоспары бойынша аудан педагогтарына арналған "Мемелекеттік қорытынды аттестаттауға және ҰБТ-ға дайындық кезінде оқушылардың функционалдық сауаттылығын дамыту" тақырыбында семинар өтті.

Семинардың мақсаты: Оқушылардың функционалдық сауаттылығын дамытуға бағытталған оқу-тәрбие үдерісінде әдіс-тәсілдерді қолдану, әдістемесімен тәжірибе алмасу.

Семинар барысында математика, физика, география, биология және тарих пәндері бойынша шебер – сыныптар ұйымдастырылды.

Сондай – ақ қатысушыларға кері байланыс парағы таратылып, қатысушылардың семинар туралы пікірлері мен ұсыныстары жазбаша алынды. Семинар соңында шешім шығарылып, шебер - сынып көрсеткен мұғалімдерге инновациялық орталығының сертификаттары берілді.